Hûmara Hîrêyîna Kovara muzîkî Ziryab vejîyaye. Na hûmare de albemê "Olana Bajêr: Bijareyên Ziryabê" sey dîyarî yenê dayene ke deyîrê tede yê hetê muzîsyenanê serkewte ra ameyî amadekerdene.
Hûmara hîrêyîna kovare de sey Inti Illimiman û Orphaned Land muzîsyenê ke hetê dinya ra yenê şinasnayene reyde û Mehmet Bayrak, Ganî Nar, Dîana Wekîle, Mavîş Guneşere, Xoşnav Têlo, Dogan Çelîk, Guven Erkîn Erkal, Stêrka Karwan, Yeqîn û Akademîya Muzîkê Ma, înan reyde roportajî estî.
Dosyaya Rêncber Ezîzî
Na hûmara Ziryabî de ser Rêncber Ezîzî hetê Seyîdxan Kurij, Welat Ramînazad û W.K. Merdimîn ra dosyayêk amade bîya. Dosya de behsa cuya ey o şexsî, muzîk û sîyasî yena kerdene.
Nuşteyê Besime Şen, Îbrahîm Sarisu, Seyda Goyan, Ardî Zêdo, Erdem Şalva, Seyidxan Kurij, W. K. Merdimîn, Welat Ramînazad û Tiwana Hemê'yî na hûmara kovare de cayo taybet gênî. Kovara Ziryabî 4 mengî ya û hem Kurmanckî hem zî Kirmanckî weşanîyena.
Edîtorê Kurmanackî Mevlut Oguz, edîtorê Kirmanckî zî Şadê Agon a. Lijneyê Weşanî de zî Gokçe Selim, Serhat Temel, Memo Seyda, Ozan Irmak, Yûnis Das û Harun Elkî estê.
Arnamncê Ma Îfadeyêko Newe Sazkerdiş o
Kovare armancê xo wina îzah kena: "Ma wazenê ke meseleyanê muzîsyenan û muzîkê ma ke bi hewayêkê bizehmetî yenê viraştene her ca de, pê ziwanêko zixm bidê munaqeşakerdene û seba muzîsyenan û goştarîkerdoxan îfadeyêko newe saz bikê."
